Β΄ Εθνική ποδοσφαίρου ανδρών 1999-00

Το πρωτάθλημα Β΄ Εθνικής 1999-2000 διεξήχθη σε έναν όμιλο των 18 ομάδων αλλά με πολλές καινοτομίες με σκοπό τη μείωση των ομάδων από 18 σε 16. Τελικά, στην Α΄ Εθνική ανέβηκαν δύο ομάδες, ενώ στη Γ΄ υποβιβάστηκαν έξι.

 Στο πρωτάθλημα Β΄ Εθνικής του 1999-2000 υπήρξαν σημαντικές αλλαγές σε σχέση με εκείνο της προηγούμενης σεζόν 1998-99. Διεξήχθη με την προοπτική την επόμενη σεζόν να μειωθούν οι ομάδες από 18 σε 16, κάτι που θα γινόταν και στην Α΄ Εθνική. Έτσι από την Α΄ υποβιβάστηκαν τέσσερις ομάδες, ενώ από τη Β΄ θα ανέβηκαν μόνο δύο. Παράλληλα, για να μειωθούν οι ομάδες της Β΄, προβλεπόταν ο υποβιβασμός έξι ομάδων και η άνοδος μόνο δύο από τη Γ΄ Εθνική. Για να μην υπάρξουν αδικίες, αποφασίστηκε η άνοδος των δύο και ο υποβιβασμός των έξι να οριστικοποιηθούν μόνο εφόσον τερματίσουν με διαφορά τουλάχιστον έξι βαθμών από τις επόμενες θέσεις, αλλιώς να γίνουν αγώνες κατάταξης (πλέϊ-οφ) με πλεονέκτημα έδρας των ομάδων με την καλύτερη θέση στην κανονική περίοδο. Αναλυτικά είχαμε τον εξής σχεδιασμό: Άνοδος στην Α΄ (2) Πρωταθλητής: σίγουρη άνοδος. Δευτεραθλητής: άνοδος μόνον εφόσον απείχε έξι βαθμούς από την τρίτη ομάδα. Αλλιώς, έπρεπε να δώσει (με πλεονέκτημα έδρας) αγώνες πλέι-οφ με την 3η ομάδα ή και με την 4η ομάδα, εφόσον και αυτή ήταν σε απόσταση πέντε βαθμών από τον δευτεραθλητή. Έτσι ο Α.Ο. Αιγάλεω που τερμάτισε στη 2η θέση με 70 β., υποχρεώθηκε να δώσει αγώνες πλέι-οφ για την άνοδο, με τους Π.Α.Σ. Γιάννινα (3ος με 66 β.) και Πανσερραϊκό (4ος με 65 β.). Στους αγώνες υπερίσχυσε ο Π.Α.Σ. Γιάννινα. Υποβιβασμός στη Γ΄ (6) 14η ως τη 18η θεση: υποβιβάζονταν (5 ομάδες). 13η ομάδα: υποβιβαζόταν, εκτός αν η 12η ή και η 11η απείχαν λιγότερους από έξι βαθμούς. Στην περίπτωση αυτή η θέση του υποβιβασμού θα κρινόταν έπειτα από αγώνες πλέι-οφ των δύο ή τριών ομάδων, με πλεονέκτημα έδρας της ομάδας με την υψηλότερη θέση στην κανονική περίοδο. Έτσι ο Πανελευσινιακός (13ος με 45 β.) δεν υποβιβάστηκε αλλά διεκδίκησε την παραμονή με τη Γ.Α.Σ. Βέροια (12η με 47 β.) και τον Α.Ο. Αγ. Νικολάου (11ος με 49 β.) Στους αγώνες μειονέκτησε η ομάδα της Βέροιας που υποβιβάστηκε.Τελικά, η κατάσταση διαμορφώθηκε ως εξής: Ομάδες (18) Πρωταθλητής: Αθηναϊκός Βύρωνα, άνοδος στην Α΄ Εθνική. Πλέι-οφ ανόδου (3 για μία θέση): Α.Ο. Αιγάλεω (δεν ανέβηκε), Π.Α.Σ. Γιάννινα (άνοδος), Πανσερραϊκός (δεν ανέβηκε). Υποβιβασμός (5): Φ.Α.Σ. Νάουσα, Εθνικός Πειραιώς, Ιάλυσος Ρόδου, Πιερικός, Αναγέννηση Καρδίτσας. Πλέι-οφ υποβιβασμού (3 για αποφυγή μίας θέσης): Πανελευσινιακός (σώθηκε), Γ.Α.Σ. Βέροια (υποβιβάστηκε), Α.Ο. Αγίου Νικολάου (σώθηκε). Υποβιβασμός από Α΄ Εθνική (4): Α.Ο. Καβάλα, Προοδευτική, Απόλλων Αθηνών, Α.Ο. Τρίκαλα. Άνοδος από Γ΄ Εθνική (2): Ακράτητος Άνω Λιοσίων, Ναυπακτιακός Αστέρας. Οι 3 πρώτοι σκόρερ ήταν: 24 γκολ: Γιώργος Παπανδρέου (Εθνικός Π./12 - Αθηναϊκός Β./12). 18 γκολ: Ροντρίγκεζ Αντεμάρ (Αναγέννηση Κ./8 - Πανσερραϊκός/10). 17 γκολ: Καρίμ Μουζαουί (Απόλλων Καλαμαριάς). Γηπεδούχες ορίστηκαν οι ομάδες με την υψηλότερη θέση στην κανονική περίοδο. Επικράτησε ο ΠΑΣ Γιάννενα, ο οποίος πήρε ισοπαλία στο αποφασιστικό ματς με το Αιγάλεω ισοφαρίζοντας στο 94΄ και ανέβηκε στην Α΄ Εθνική. Γηπεδούχες ορίστηκαν οι ομάδες με την υψηλότερη θέση στην κανονική περίοδο. Υστέρησε η Βέροια, η οποία έκανε δύο ήττες και υποβιβάστηκε. Στατιστική ποδοσφαίρου. Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 232-236.